Durant l'edat mitjana, els comtes de Barcelona van emprar l'usatge Prínceps namque per convocar les hosts de nobles feudataris, als ordes militars, als cossos d'almogàvers, així com a les hosts veïnals de les ciutats i viles catalanes, obligant a tots els catalans d'entre 16 i 50 anys a presentar-se armes davant el comte de Barcelona, aportant vestimenta i armes pròpies, i rebent a canvi una paga per cada dia de servei. L'usatge va ser activat per Pere el Gran durant la Croada contra la Corona d'Aragó i per Pere el Cerimoniós durant la Confiscació del Regne de Mallorca i la Guerra dels dos Peres.